РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

01 Број: 06-2/24-24

02. април 2024. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 2. АПРИЛА 2024. ГОДИНЕ

Седница је почела у 15,00 часова.

 Седници је председавао, Верољуб Матић, најстарији присутан члан Одбора, сагласно члану 25. став 2. Пословника Народне скупштине.

Седници су присуствовали чланови Одбора: Маријан Ристичевић, Жика Гојковић, Драган Јовановић, Дејан Булатовић, Ивана Стаматовић, Радослав Милојичић, Милија Милетић, Дијана Радовић, Јожеф Тобиаш, Горан Петковић, Душан Никезић, Мирослав Алексић, Слободан Илић и Зоран Сандић.

Седници су присуствовали заменици чланова Одбора: др Борислав Антонијевић (заменик проф. др Бранимира Несторовића) и Драган Јонић.

 Седници није присуствовала: др Ана Орег, нити њен заменик.

Председавајући је констатовао да су испуњени услови за рад и одлучивање, а затим је Одбор прешао на рад према унапред одређеном:

**Д н е в н о м р е д у**

1. Избор председника Одбора;
2. Избор заменика председника Одбора.

Прва тачка дневног реда - **Избор председника Одбора**

 Председавајући је отворио расправу по првој тачки дневног реда.

 Народни посланик Верољуб Матић предложио је Маријана Ристичевића за председника Одбора.

 У дискусији су учествовали: Верољуб Матић, Маријан Ристичевић, Душан Никезић, Милија Милетић, Слободан Илић, Зоран Сандић, Радослав Милојичић, Мирослав Алексић, Горан Петковић и Драган Јовановић.

 Већином гласова (10 за, 4 против, 2 уздржано), за председника Одбора изабран је Маријан Ристичевић.

 (Даљем току седнице председавао је Маријан Ристичевић).

 Новоизабрани председник Одбора Маријан Ристичевић захвалио се на избору.

Друга тачка дневног реда - **Избор заменика председника Одбора**

 Председник Одбора Маријан Ристичевић отворио je расправу по другој тачки дневног реда и предложио Јожефа Тобиаша за заменика председника Одбора.

 Већином гласова ( 10 за, 1 против, 2 уздржана ) за заменика председника изабран је Јожеф Тобиаш.

 Саставни део овог записника чини обрађени тонски снимак седнице Одбора.

 Седница је закључена у 16,00 часова.

|  |  |
| --- | --- |
|  ЗАМЕНИК СЕКРЕТАРА |  ПРЕДСЕДНИК |
|  Данка Јевтовић |  Маријан Ристичевић |
|  |  |